Source: http://www.vetbets.ro/analize-sportive-baschet
Timestamp: 2018-10-18 03:03:09+00:00

Document:
Analize din baschet
Home › Analize sportive baschet
wawa: Vineri noaptea in NBA
Autor - vetbets - Friday, January 27, 2012
Pacers@Celtics
Dupa o victorie impotriva celei mai bune echipe din Est [Bulls], Pacers pot spera la un rezultat bun si in TD Garden. Celtics par sa isi revina dupa un inceput nu foarte bun de sezon, pentru o echipa cu atati jucatori de valoare, adunand trei victorii in ultimele trei partide.
Pacers au reusit doar 2 victorii in ultimele 13 partide in TD Garden, una inregistrandu-se anul acesta, meci in care au reusit sa ii tina pe Celtics la doar 74 de puncte marcate. In cele doua intalniri din acest sezon, Celtics au un procentaj de reusita al aruncarilor de doar 38.9% lucru datorat cel mai probabil dupa cum sustin multi specialisti varstei destul de inaintate a echipei din Boston care incepe sa se vada.
Fara Ray Allen (glezna), Rajon Rondo (incheietura) and Jermaine O'Neal (genunchi), au reusit sa intoarca meciul de aseara cu Magic si sa castige, dupa ce la pauza erau condusi cu 21 de puncte. Paul Pierce a fost numarul unu din nou pentru Boston, si foarte probabil va fi la fel si diseara daca cei trei enumerati mai inainte vor lipsi.
In precedentele meciuri din acest sezon, Indiana s-a impus la mai mult de 10 puncte de fiecare data
Cu toate ca Celtics vin dupa trei victorii consecutive, nu cred ca vor reusi sa se impuna si in aceasta seara, din cauza oboselii care se va resimti dupa meciul cu Orlando si din cauza absentelor din echipa.
Pacers@1.64 sau un pic mai riscant Pacers -5.5@2.2
Spurs@Timberwolves
SA Spurs se pregatesc sa inceapa o serie de trei meciuri consecutive in deplasare si prima oprire va fi in Minnesota, urmata de alte doua meciuri grele impotriva a unor rivali din divizie Dallas si Memphis. Desi pe locul trei in conferinta de Vest, Spurs sta foarte rau la meciurile in deplasare cu un record de 2-6. De partea celalata Timberwolves vine dupa o victorie in fata celor de la Maverics 105-90, in care numarul unu al lor, Kevin Love, a reusit 31 de puncte si 10 recuperari.
Interesant va fi duelul dintre europenii Rubio si Parker. Spaniolul este cel mai bun pasator dintre toti debutantii, cu 8.7 assist-uri pe meci, in timp ce francezul este cel mai bun marcator al echipei sale cu 17.6 puncte pe meci.
In meciul precedent din acest sezon Timberwolves s-au impus cu 106 la 96, intreupand o serie de 16 partide consecutive in fata celor de la Spurs, meci in care Love a reusit 24 de puncte si 15 recuperari. Lipsa lui Manu Ginobili, forma proasta in deplasare a lui San Antonio si duoul Love-Rubio ma fac sa cred ca balanta se va inclina in favoarea lui Timberwolves si in aceasta seara.
Timberwolves @2.00
Cotele sunt luate de la bet365
Bibialex: Doua pronosticuri pentru prima etapa din retur
Autor - vetbets - Saturday, January 14, 2012
BCM Pitesti - BC Miercurea Ciuc Ciuc +16.5 @ 1.85
Iata ca a sosit si mult asteptatul retur si ma opresc la meciul dintre Pitesti(7-8)si Ciuc(2-12), 2 echipe care nu merg prea bine.
In tur s-a terminat 94-58 pt gazde, dar pe atunci evoluau 2 jucatori care mi se par peste media echipei de acum, Anton Kazarnovski si Corey Hallet. Am vazut meciurile din cupa cu Dinamo, iar jocul nu merge prea bine. Ratarile sunt exasperante si schemele de joc nu prea ies. Mai mult de atat, in tur s-au descurcat extrem de greu cu cele mai modeste echipe din campionat: 90-81 cu Iasi(pe care aproape toate echipele ii bat la aprox 50 pct), 79-78 cu Giurgiu sau chiar infrangere cu Craiova.
De partea cealalta, ciucanii se pare ca au scapat de grija retrogradarii odata cu desfiintarea Otopeniului, moralul lor fiind bun. Chiar daca locul in clasament este modest si au reusit putine victorii, nu s-au facut de ras cu echipe cu nume sonor: 70-58 cu CSU Ploiesti, 87-72 cu CSM Bucuresti sau 91-74 cu liderul Timisoara. Fundasul Tucker alaturi de pivotul Dies tin echipa in viata meci de meci, iar noul transfer, Ashley Champion se anunta un jucator excelent.
Probabil Pitesti va invinge astazi, dar nu cred ca la o diferenta mai mare de 16 puncte.
U Mobitelco Cluj Napoca - CSU Asesoft Ploiesti 2 @ 2.75
U Mobitelco Cluj Napoca(11-3) primeste vizita lui CSU Ploiesti intr-un derby ce se anunta incendiar. Ambele echipe s-au descurcat mai greu decat era de asteptat in tur, in conditiile in care au avut mari probleme cu accidentarile, piese foarte importante lipsind din ambele parti in unele meciuri cheie.
De altfel, Clujul nu sta nici acum nu prea bine, Chetreanu, Paul, LaGrange sau Dykes fiind "in convalescenta". Exista si 2 absente de marca, 2 titulari si anume Mihai Silvasan si Tyler Morris. Asadar nu cred ca Mobitelco va putea juca la turatie maxima.
Revansa este cuvantul de ordine in vestiarul oaspetilor, dupa ce in tur au pierdut acest duel in prelungiri, fapt ce i-a afectat, fiind bine cunoscuta rivalitatea celor 2 echipe. Lotul ploiestenilor arata excelent, lipsind doar Mike Jones. Chiar si fara el, cred ca Asesoft se va impune. Au fost repatriati fiii ratacitori, Hargrove si "sniper" Cepulis (bine cunoscut pentru aruncarea superba), oameni care au evoluat in campionate puternice, Germania, respectiv Lituania. Odata cu desfiintarea Otopeniului, ploiestenii au pus mana si pe romano-spaniolul Angel Santana, jucator cu mana buna de afara si cu un joc disciplinat. Alaturi de ei se afla nucleul roman, format din Burlacu (probabil cel mai bun jucator roman la ora actuala), Szjarto (cel mai bun aparator) si Capusan. Sa nu uitam nici de grupul ex-iugoslav cu 2 conducatori de joc cu o viziune extraordinara, Vlahovic si Dzambic, si pivotul Albjanic. Din punct de vedere al moralului, acesta este foarte bun, ploiestenii venind dupa o victorie la 23 de puncte in cupa impotriva liderului la zi, Timisoara.
Avand in vedere micile probleme din lotul gazdelor si moralul ridicat al ploiestenilor, datorat de victoria precedenta si de venirile unor jucatori valorosi, ma astept ca Asesoft sa invinga.
Bibialex: Baschet!!!
Autor - vetbets - Tuesday, January 10, 2012
O scurta analiza a meciurilor de baschet din Romania de astazi, primele 3 fiind din cupa, al 4-lea din campioinat. Cotele sunt de la publicbet.
Gaz Metan Medias - CSM Bucuresti 2 @ 7.8
Meciul poate fi vazut pe digisport 1 de la ora 17:00. In tur, bucurestenii au invins la 6 puncte si ma astept sa se califice. Cota mi se pare imensa, avand in vedere jocul excelent prestat si problemele din tabara medieseana. De la Medias a plecat principalul marcator si pasator Howell, in locul lui venind croatul Tomeljak, de la care nu ma astept la mare lucru in primul meci. De asemenea, alt jucator de baza, Mitchell, lipseste, fiind nerefacut dupa ce si-a rupt mana cu aproximativ o luna in urma. Mai mult de atat, pivotului Zigeranovic se pare ca nu i-a sosit inca cartea verde si nu va putea evolua nici el, iar celalalt pivot Ionut Dragusin are probleme la genunchi si este foarte putin probabil sa joace. Atmosfera la echipa este destul de tensionata, lucru care s-a vazut si in meciul tur.
La CSM lucrurile merg struna, echipa mergand neasteptat de bine. Fundasul muntenegrean Martinovic are evolutii incantatoare, veteranii Fometescu-Carutasu au o relatie de joc extraordinara, iar McKenzie si Gallimore sunt responsabili cu spectacolul. Bucurestenii m-au impresionat in meciul tur si sper sa nu ma dezamageasca astazi. Cota mi se pare extrem de umflata si merita incercata.
BCM Pitesti - Dinamo Bucuresti under 168.5 @ 1.85
Meciul poate fi vazut de la ora 18:00 pe tvr 3. Returul porneste de la egalitate, in tur fiind 67-67. Dinamo are o echipa total noua si s-a vazut asta, jucatorii neintelegandu-se prea bine. Jocul Pitestiului nu merge nici el prea bine. In tur au fost ratari exasperante de ambele parti si nu cred ca ar fi putut sa se imbunatateasca ceva intr-o saptamana. Am sa merg pe un under.
CSU Ploiesti - BC Timisoara 1 @ 1.7
Ploiesti a pierdut un neverosimil -26 in tur si ma astept sa faca tot ce-i sta in putinta, macar pentru a-si multumi fanii, daca pentru calificare nu prea mai sunt sperante. Spre deosebire de primul meci, revin Burlacu si Capusan, care au fost absenti. Hargrove s-a pus si el la punct cu pregatirea fizica, Vlahovic joaca superb meci de meci, iar daca si achizitie, Santana si-a reglat tirul, ploiestenii pot face un meci mare. Pivotii Albjanic si Kazarnovski par sa se fi integrat si ei in joc, fiind des pusi in valoare de Vlahovic. Szjarto este principalul responsabil cu faza defensiva.
Timisoara este echipa care este pe val, insa ma astept la o relaxare astazi din cauza diferentei mari din tur. Echipele sunt de valoare egala, iar ambitia si terenul propriu cred ca vor duce spre o victorie a ploiestenilor.
BC Miercurea Ciuc - U Mobitelco Cluj Napoca Ciuc +16.5 @ 1.8
Partida pare dezechilibrata, Ciuc aflandu-se pe penultima pozitie a clasamentului, iar Cluj pe 7. Cel mai probabil oaspetii se vor impune, dar nu cred ca la o diferenta mai mare de 17 puncte. La Cluj nu va juca showman-ul Kyndall Dykes, om de 18 puncte si 5 recuperari pe meci. De asemenea lipseste principalul pasator, fundasul Tyler Morris, care se reface dupa o operatie. Cu toate acestea, formatia nu cred ca va arata foarte bine, Chetreanu revenind dupa o accidentare, Mita Paul si Vlad Corpodean dupa rubeola, iar LaGrange dupa zona zoster. Nu ma astept ca ei sa joace la capacitate maxima astazi. La nivelul fundasilor cred ca este cea mai mare "buba" pentru oaspeti azi, Paul, Chetreanu si LaGrange, revenind dupa problemele amintite mai sus. Mai mult, americanul nu pare sa se fi integrat prea bine in formatie, evolutiile anterioare fiind sub asteptari. Diferenta se va face cu siguranta la nivelul pivotilor, Krstanovic si Mijovic fiind mult peste toti pivotii de la Ciuc.
In privinta gazdelor, ma astept ca fundasul Rico Tucker sa speculeze problemele fundasilor de la Cluj, el fiind un jucator eficient si foarte ambitios. Cand a fost ofertat de alte echipe in pauza competitionala, acesta a refuzat, spunand ca s-ar lasa batut daca ar pleca la o echipa mai buna. De asemenea, la echipa a sosit si americanul Ashley Champion, om care consider ca va ridica jocul ciucanilor, el avand o mana excelenta de la distanta si fiind un bun recuperator. Mai mult de atat, a avut si niste meciuri in Fiba Europe Cup, fapt ce conteaza enorm in campionatul nostru. Pe la echipele care a trecut a avut medii de 13-27 puncte pe meci, 5-10 recuperari si procentaj de 48-60% la aruncarile din actiune. Ma astept sa dea tot ce are mai bun, mai ales ca este primul sau meci oficial.
Una peste alta, cel mai probabil Mobitelco se va impune, insa nu la o diferenta prea mare. Ma astept la un meci oarecum strans.
wawa: Big things are coming
Autor - vetbets - Saturday, December 24, 2011
Cel putin cu asta ne "ameninta" NBA-ul pentru noul sezon. Dupa ce au incetat conflictul de munca, interminabil parca pentru noi fanii, sezonul va avea "tip off-ul" in ziua de Craciun si propune niste meciuri foarte interesante.
Pai cred ca primul lucru care trebuie stiut este faptul ca sezonul va avea doar 66 de meciuri [82 in mod normal] si va fi foarte compresat pentru toate echipele. Cu siguranta vor exista situatii de back-to-back-to-back games [cel putin una pentru fiecare echipa] care va duce foarte probabil la odihnirea unora din jucatori [sau folosirea mai putin intensa] intr-unul din cele trei meciuri.
De asemenea este foarte important de stiut mutarile de jucatori care au avut loc inainte de inceperea campionatului. Probabil cel mai important trade a fost cel al lui CP3 la LA Clippers de la NO Hornets. Interesant de urmarit este daca Dwight Howard va semna prelungirea contractului cu Orlando sau va pleca in alta parte. Daca va pleaca, intrebarea e cand o va face.
Jucatori tineri sau lot numeros?
O intrebare la care analistii americani au raspuns in majoritate cu acelasi lucru: lot cat mai numeros. Motivatia ar fi ca oricat ai fi de tanar, oboseala va aparea mai ales in al treilea meci dintr-o serie back-to-back-to-back. Ideal ar fi o combinatie intre cele doua, dar e mai greu sa si ai parte de acest lucru. In situatia de fata probabil echipele de genul Celtics vor avea un mare dezavantaj din pricina varstei inaintate a jucatorilor, in fata echipelor ca OKC.
Oboseala poate face ca multe meciuri sa fie over, pentru ca defensiva va fi mult mai slaba la fel cum va putea face ca rezultate surprinzatoare sa apara, in cazul in care echipele vor decide sa odihneasca [sau sa foloseasca mai putin jucatorii importanti] dupa cum spuneam si mai devreme.
Favorita sa se incoroneze campioana pentru noul sezon, cam toata lumea mizeaza pe asta, e Miami Heat. Wade, James si Bosh trebuie sa duca la bun sfarsit ce au inceput anul trecut si probabil vor incerca sa instaureze o "noua era" in NBA. In rest in Est competitia nu pare foarte acerba. Cred ca doar Bulls sau Knicks i-ar putea incurca pe Heat, desi nu cred ca asta se va intampla. Am scos din calcul intentionat pe Celtics, care desi au o echipa cu mult jucatori exceptionali, nu cred ca va rezista ritmului intens in special din cauza varstei destul de inaintate a jucatorilor.
In Vest lucrurile par mult mai echilibrate, dar cred ca principala favorita este Oklahoma City Thunder care are o echipa tanara si foarte talentata. De asemenea Mavericks, Lakers si mai nou Clippers cred ca au o sansa buna sa se lupte pt castigarea Conferintei si poate chiar a campionatului.
Echipe de urmarit: Minnesota Timberwolves, Golden State Warriors, Millwaukee Bucks, Utah Jazz si Washington Wizards - echipe care ma astept sa aiba un sezon mult mai bun ca precedentul.
Echipe care s-ar putea sa dezamageasca: Boston Celtics, Orlando Magic, Charlotte Bobcats si Portland Trailblazers.
Bibialex: Baschet masculin Romania - Etapa nr.15
Autor - vetbets - Tuesday, December 20, 2011
Salutare tuturor, imi doresc ca in ultima etapa a turului sa fiu cel mai inspirat. Mentionez ca am luat cotele de la publicbet si pana maine pot surveni modificari.
CS Otopeni - CSM Craiova 2 @ 1.65
Otopeni este in prag de desfiintare, jucatorii nu se mai antreneaza, strainii au fost dati afara, cel mai experimentat jucator al lor, romano-spaniolul Angel Santana, a semnat deja cu CSU Ploiesti, iar unul din cei mai promitatori tineri din campionat, Bogdan Tibarna, este curtat de mai multe echipe si probabil va pleca si el la finalul turului. Mizez pe olteni astazi, care cel mai probabil se vor impune.
CSM Bucuresti - CSU Ploiesti 1 @ 2.00
Nu inteleg cota lui CSM. Nu a pierdut niciun meci pe teren propriu, este intr-o forma excelenta, conducatorul lor, Martinic este de neoprit, Carutasu este imperial sub panou, iar la Ploiesti lipsesc 3 oameni de baza si anume: cel mai bun marcator, Mike Jones (om de 20 de puncte pe meci), cel mai experimentat om si totodata cel mai bun recuperator si jucatorul cu cea mai mare eficienta, Catalin Burlacu (medie mare de puncte si el,14) si nu in ultimul rand Andrei Capusan. In aceste conditii singurul roman experimentat din lotul lui CSU este Levente Szjarto, al carui punct forte este calitatea in jocul defensiv, calitate pe care nu o va folosi la adevarata valoare, deoarece in cazul a 5 greseli personale nu prea are cu cine sa fie inlocuit. Ar fi Movileanu, Negoitescu, Nuna, Dogaru, Lupusoara, sau Dumitrescu, marea lor majoritate fiind juniori care rar prind mai mult de 5 minute la echipa mare.
BCM Pitesti - Gaz Metan (12.5:0) 1 @ 1.85
BCM are avantajul terenului propriu si nu va fi batuta la mai mult de 13 puncte. Gazul pare sa-si fi revenit dupa ce a cazut in clasament, dar jocul in continuare nu este cel pe care lumea si antrenorul il doreste. Mai mult de atat este un semn de intrebare in tabara medieseana si anume daca Daven Mitchell va juca, intrucat a absentat la meciurile anterioare. De mentionat ca este jucator de baza. Repet, Gazul nu ma sperie si daca se va impune nu cred ca o va face la mai mult de 12 puncte.
CSS Giurgiu - Bc Miercurea Ciuc 2 @ 2.80 sau (0:5.5) 2 @ 1.85
Iarasi nu inteleg cotele... Giurgiu are intr-adevar avantajul terenului propriu, dar nu vad cu ce este peste Ciuc. Ba din contra, mi se pare ca jocul oaspetilor merge mai bine decat cel al gazdelor. Este un meci al suferintei, al salvarii de la retrogradare si am ales acest pronostic datorita cotei exagerate pe care o are.
Timisoara - BC Mures (0:8.5) 2 @ 1.85
Timisorenii pleaca ca favoriti clari astazi. Jocul merge struna, sunt liderii clasamentului, iar atmosfera la echipa este excelenta. De partea cealalta, odata cu venirea noului antrenor, muresenii par sa-si fi revenit din transa si sa lege in sfarsit jocul. De 4 etape nu au mai pierdut, iar jocul merge din ce in ce mai bine. Consider ca va fi un meci echilibrat in care se poate intampla orice. Timisoara este echipa mai inchegata, iar Mures cea cu valorile individuale, de aceea aleg acest pronostic. De urmarit duelul conducatorilor de joc, spectaculosul Cooley al muresenilor vs eficientul Jovanovic al timisorenilor.
CSM Oradea - Dinamo Bucuresti (0:13.5) 2 @ 1.85
Oradenii sunt pe un neasteptat loc 3, iar Dinamo, chiar daca reuseste meciuri spectaculoase in care stau aproape de adversar, se zbate la retrogradare. La un astfel de meci ma astept si maine. Ma astept ca Dinamo sa tina aproape in special prin eficienta lui Allen Durham, care nu cred ca va avea probleme cu principalul pivot al oradenilor, Topcov. In tabara oradenilor, conducatorul de joc Maric este cel care are cele mai multe recuperari/meci, ceea ce este grav. La polul opus Durham face legea, cu 23 pct/meci si 14 recuperari. Va fi duelul unei echipe tacticizate, anume gazdele, impotriva unei echipe care prefera actiunile individiuale, oaspetii. Nu cred ca va fi o diferenta de scor prea mare in favoarea oradenilor, in caz ca acestia vor invinge. Dinamo a tinut aproape de toate echipele cu care a jucat pana acum, pierzand deseori chiar in ultimele minute de joc la diferente foarte mici (vezi ultima etapa cu U Mobitelco, echipa clar mai valoroasa decat Oradea).
U Cluj - Atlassib Sibiu
O intalnire a 2 echipe decimate, Cluj din cauza accidentarilor, iar Sibiu din cauza bancii scurte pe care o are. As fi mizat in mod normal pe Cluj, insa lipsesc conducatorii Morris si Chetreanu si extrema Silvasan. De la Sibiu a plecat Kearse, om de baza, mai ales in conditiile in care nu au alte solutii in locul lui. In concluzie meci de no bet... Consider ca se poate intampla orice.
Bibialex: Baschet Romania - etapa nr.14 - continuare
Autor - vetbets - Saturday, December 17, 2011
O sa dau pronosticuri cu cotele, handicapurile, under/over de la publicbet, intrucat la bet365, unde joaca majoritatea persoanelor, nu le-am vazut afisate inca.
CSU Ploiesti-Timisoara 2 @ 2.00
Chiar daca sunt cu inima langa ploiesteni, Timisoara are o echipa absolut superba anul asta. Ploiestenii nu prea sunt in forma, iar absenta principalului marcator, Mike Jones, isi va pune probabil din nou amprenta asupra evolutiei lor. Mai mult de atat, psihicul membrilor echipei nu cred ca este prea bun, lupta pe la comisii si suspendarea lui Szjarto si Burlacu fiind principalele preocupari ale lor. Timisorenii sunt in mare forma, avand 11 victorii consecutive si chiar daca au castigat doar 1 intalnire din ultimele 17 cu CSU, acum au cele mai mari sanse din ultimii ani sa ii invinga.
Gaz Metan-CSS Giurgiu+30.5 2 @1.85
Probabil Gaz Metan se va impune, dar handicapul mi se pare prea mare. Dupa un inceput bun de campionat, mediesenii au inceput sa cada usor usor in clasament, iar jocul si victoriile obtinute foarte greu nu sperie pe nimeni. Giurgiu sta foarte prost in clasament,insa are infrangeri decente (5 pct cu sibiu, ocupanta locului 2,3 pct cu Rovinari, 1 pct cu Pitesti, 2 puncte cu CSM, 9 puncte cu CSU Ploiesti, 16 cu Mures) si nu vad cum Mediasul ar face o diferenta prea mare. Presupunand ca se vor distanta la scor mai mare de 20 de puncte, sunt convins ca antrenorul va acorda credit si rezervelor, si Giurgiu va reduce din handicap. Asadar, sunt destul de sigur pe acest pronostic.
Dinamo Bucuresti-U Mobitelco Cluj Napoca 2 @ 1.45 sau Cluj-5.5 @ 1.85
Cota clujenilor mi se pare gratuita azi. Nu vad cum Dinamo i-ar putea incurca, avand in vedere ca sunt in nevoie disperata de puncte. Eurochallenge s-a terminat si acum se pot concentra doar pe campionat. Chiar daca lipsesc 3 jucatori, Silvasan, Morris si Chetreanu, Cluj are un lot prea valoros si nu cred ca acest lucru va fi un impediment pentru obtinerea victoriei. Aici este de urmarit duelul celor mai buni pivoti din campionat Allen Durham de la Dinamo si respectiv Zoran Krstanovic de la Cluj. Cu tot cu absente, Mobitelco are un lot mai valoros si o banca mai lunga... Cu siguranta nu se va incurca la Bucuresti.
BC Miercurea Ciuc-CS Otopeni
Este meci de no bet, ambele echipe avand nevoie disperata de victorie. Otopeni este in prag de desfiintare, dar cu toate acestea a facut un meci mare impotriva celor de la Medias,asa ca nu stiu la ce sa ma astept. Clar no bet.
Craiova-CSM Oradea
As inclina spre oradeni, insa la cota de 1.35 pe care o au nu mi se pare ca merita. Asadar si acest meci mi se pare de no bet.
Bibialex: Baschet Romania - etapa nr.14
Autor - vetbets - Friday, December 16, 2011
CSU Sibiu-CSM Bucuresti
Sibienii continua sa surprinda cu seria victoriilor,insa jocul tot nu ma impresioneaza. Pe cat de bine merge atacul, pe atat de prost merge defensiva. Sunt sigur ca vor marca foarte mult,dar vor si primi mult, CSM fiind o echipa de jumatatea superioara a clasamentului cu jucatori experimentati,care sigur ii va taxa.
Over 165.5 @ 1.83
BC Mures-Energia Rovinari
Mures are un moral excelent dupa venirea noului antrenor,cu o experienta vasta in campionatele puternice si victoria cu CSU Asesoft. Avand in vedere acest atu si avantajul terenului propriu,muresenii vor trece la pas astazi de Rovinari.
BC Mures -10.5 @ 1.83
Bibialex: Baschet Romania etapa 13
Autor - vetbets - Saturday, December 10, 2011
BC Timisoara- CSU Sibiu
Derby-ul etapei se va juca la Timisoara. Ma astept la un meci nu foarte spectaculos, deoarece este foarte important pentru ambele echipe. Stilurile de joc sunt total diferite, timisorenii practicand un baschet de echipa, iar sibienii bazandu-se mult pe individualitati. Limita de puncte inscrise mi se pare destul de sus si de aceea mizez pe un under.
Under 162.5 @ 1.83
BCM Pitesti-Energia Rovinari
Si aici ma astept la un meci strans. Se intalnesc 2 echipe care nu si-au intrat inca in ritm si lupta in gasirea acestuia. Ma astept tot la un under.
Under 161.5 @ 1.83
CS Otopeni-Gaz Metan Medias
Meci de no bet, Otopeni este decimata la momentul actual, nici Gazul nu merge prea bine, dar va invinge 100%. Cota lor este insa mizera, handicapul de 24 de puncte mi se pare cam mare, iar under/over este complet loterie, pentru ca mai mult ca sigur Mediasul se va distanta si va introduce si rezerve in teren.
CSS Giurgiu-Poli Iasi
Alt meci de no bet, se intalnesc ultimele clasate. Giurgiu se va impune cu siguranta,cota este din nou mizera, iar handicapul si under/over mi se par riscante.
CSM Bucuresti-Dinamo Bucuresti
Alt meci echilibrat in duelul formatiilor din capitala. CSM sta mai bine in clasament,dar as miza pe Dinamo, deoarece acestia nu au jucat la mijlocul saptamanii. Oboseala poate sa se fi acumulat pentru CSM, mai ales ca au jucatori foarte batrani in componenta. Mai mult de atat, americanii Brown si Durham vor face probabil din nou show pentru Dinamo, iar pe Durham mai ales, nu vad cine din tabara gazdelor ar putea sa-l opreasca. Ma astept la o victorie a dinamovistilor pentru o cota foarte buna de 2.5,iar pentru cei care vor sa riste mai putin Dinamo +4 la o cota de 1.83
U Mobitelco-CSS Craiova
Craiovenii sunt slabi si chiar daca Mobitelco va mai lipi si rezerve pe langa titularii obisnuiti tot cred ca va face scor. Este o formatie mult prea valoroasa. U Mobitelco -18 la o cota de 1.83.
Bibialex: Baschet de pe plaiurile mioritice
Autor - vetbets - Thursday, December 08, 2011
O sa fac aici o analiza a baschetului de pe plaiurile noastre si a campionatului intern. O scurta prezentare a fiecarei echipe, dupa ordinea din clasament la ora actuala.
Liderul la zi, “Leii din Banat”, are o formatie destul de buna (nu foarte buna), insa marele sau avantaj este constanta. Probabil acest lucru se datoreaza jucatorilor foarte experimentati din lot, precum Bogdan Popescu, fost component al echipei nationale, Branko Cuic, jucator ce se daruieste maxim in fiecare meci, sau marele pivot Dan Paltinisanu, pe langa care se afla niste jucatori mai tineri si promitatori precum pivotul Dominique Archie sau Zlatko Jovanovic. De asemenea, pe banca de rezerve mai figureaza niste jucatori destul de importanti, care ii pot inlocui pe cei de mai sus cu brio. Avand in vedere relatiile de joc si constanta echipei, consider ca timisorenii sunt candidati seriosi la titlu anul acesta.
Sibienii nu aveau mari sperante la inceputul sezonului, dar se afla totusi pe un surprinzator loc 2. Se bazeaza in mare parte pe straini, singurul roman mai valoros din lot fiind pivotul Cristi Craciun. Acest lucru reprezinta un dezavantaj enorm, intrucat in permanenta pe teren trebuie sa fie un roman. In caz de o accidentare sau eliminare intr-un meci a lui Cristi Craciun, sibienii sunt nevoiti sa joace cu o mana moarta. Alt dezavantaj ar fi lipsa unui conducator de joc autentic in formatia celor de la CSU. Americanii Wisseh si Riley sunt principalii realizatori ai formatiei, oameni care tin echipa in viata meci de meci. Cu o floare nu se poate face primavara, de aceea consider ca sibienii, chiar daca vor prinde mai mult ca sigur primele 8 locuri ce asigura prezenta in playoff, nu vor reusi mare lucru acolo.
Fara indoiala, cea mai titrata echipa din baschetul romanesc in ultimii ani, se anunta si anul asta o candidata serioasa la titlu. Cu o campanie de transferuri foarte activa, jocul a mers mai prost primele etape, dar echipa pare sa-si fi revenit acum. Au fost adusi 2 conducatori de joc, Dzambic de la Timisoara, cu o viziune de joc nemaipomenita, si tanarul sarb Vlahovic, care se anunta o mare speranta. Are mana buna, viziune excelenta si niste pase geniale. Pe langa ei sunt experimentatii Capusan si Burlacu, jucatori trecuti de prima tinerete. Burlacu este cu certitudine cel mai experimentat jucator din divizia A, prinzand meciuri multe in campionate puternice, precum cel al Italiei. Acest tandem este completat de cel mai bun aparator din divizia A, Levente Szjarto, spectaculosul si eficientul american Mike Jones si pivotii adusi la inceputul acestui sezon, Kazarnovski, care mie mi se pare promitator si Aljbanic, care nu m-a impresionat. Acestora li se adauga si alti tineri, care nu prea prind minute pe parchet in meciurile importante.
Oradenii se afla pe un surpinzator loc 4 in acest moment. Cu exceptia croatului Milos Pesic, care are multi ani petrecuti in campionatul romanesc si conducatorul Maric, ceilalti jucatori nu ma impresioneaza. De aceea nu am prea multe de spus despre aceasta echipa. Ma astept sa inceapa sa cada usor usor, chiar daca probabil va prinde un loc in playoff.
Muresenii au o formatie extrem de valoroasa, dar jocul nu merge cum trebuie. Probabil odata cu venirea noului antrenor, acesta va pune ordine la echipa. Banca este extremde lunga si jucatorii pot fi folositi alternativ. Sunt multe solutii pe fiecare post. La nivelul conducatorilor, muresenii isi permit luxul sa-l tina pe banca pe componentul echipei nationale si castigator al campionatului Romaniei de 5 ori, Adi Tudor. Titularul este americanul Jujuan Cooley, responsabilul cu pasele decisive. La nivelul pivotilor, turnul de control Virgil Stanescu, fost capitan al nationalei nu prea le permite lui Mirkovic si Alexeiev sa joace, deoarece face legea sub panou. La capitolul extreme, muresenii stau excelent, avand 4 solutii extraordinare: americanii Watson si Forte (care este de altfel si principalul marcator), veteranul Flavius Lapuste si mai tanarul Radu Paliciuc. Cred ca muresenii isi vor reveni pe parcurs si vor deveni o nuca tare si o candidata serioasa la titlu.
Dupa un inceput bun, gazarii s-au stins pe parcurs. Era oarecum de asteptat. Echipa este valoroasa, dar nu destul incat sa emita pretentii la locurile fruntase. De remarcat sunt conducatorul Howell, principalul realizator al echipei si Titus Nicoara, responsabil cu recuperarile. Nu este mult de zis nici aici. Probabil echipa se va zbate undeva intre locurile 6-8.
Fara indoiala, echipa care detine cei mai valorosi jucatori ai campionatului la momentul actual. Locul 7 pe care se afla acum se datoreaza faptului ca Mobitelco s-a batut pe 2 fronturi si in campionat si in Europa, unde au facut o impresie foarte buna. Jucatorii de remarcat sunt fara indoiala pivotul Krstanovic, o adevarata masinarie de inscris puncte: forta, mana extraordinara si plasament (cam tot ce ii trebuie unui pivot) si americanul Kyndall Dykes, cu niste calitati fizice extraordinare. Acesta din urma poate face diferenta in absolut orice meci. De asemenea, gestioneaza excelent situatiile 1-1, care rar se termina fara cos marcat. Ar mai fi de mentionat conducatorul de joc al nationalei romaniei Mita Paul si americanul Tyler Morris, care se descurca foarte bine la capitolul pase si de asemenea are o mana buna. De asemenea, achizitia din Belgia, pivotul Mijovic pare sa se inteleaga foarte bine cu Krstanovic, permitand antrenorului sa joace cu 2 pivoti, strategie care se pare ca a dat roade pana acum in Europa. Jocul a mers excelent. Ultimul component mai important ar fi americanul adus de la Pitesti, Lawrence, care tocmai si-a revenit dupa o accidentare si cred va ajunge din nou la forma care l-a consacrat si l-a adus la Cluj.
CSM este o echipa de mijlocul clasamentului, se va lupta din greu pentru unul din ultimele locuri de playoff. Se bazeaza mult pe experienta veteranilor Carutasu si Fometescu, care alaturi de fundasul Goran Martinic se descurca mai mult decat onorabil pana acum. Este o echipa care poate pune probleme oricui, cand cei mentionati mai sus au o zi mare.
Rovinari nu mai are echipa din anii trecuti, insa ramane o echipa decenta. In jurul conducatorului Darby se invarte totul, care ajutat de Gutoaia, Steffel, Nikolic sau Kabengele face meciuri superbe. Insa doar el nu este de ajuns si de aceea Rovinari se zbate in mediocritate.
Pitesti e doar o umbra a ceea ce a fost si locul 10 este perfect meritat. In jurul acestui loc vor ramane probabil si la sfarsitul sezonului, deoarece nu vad ce ar putea schimba situatia. Sunt cativa jucatori buni, dar nu indeajuns. Americanul Kinlock si croatul Velickovic ar fi de urmarit aici.
Obiectivul oltenilor este accederea pe un loc de playoff, dar nu cred ca este posibil. Cu exceptia pivotului Tomic si americanului Seals, restul echipei pare complet din alt film. Cred ca se vor zbate undeva sub mijlocul clasamentului.
Otopeniul se confrunta cu probleme grave. Din cauza unui scandal la club, toti strainii au fost dati afara. De atunci lucrurile sunt complet negre la club si din cauza banii scurte si lipsei de experienta a jucatorilor cu greu mai castiga cate un meci.
Cea mai de success echipa din Romania, este doar o umbra a ceea ce a fost odata. Proaspat promovata, echipa a facut meciuri decente. Acest lucru s-a intamplat datorita fenomenalului pivot american Allen Durham, care are o medie de 24 de puncte si 14 recuperari pe meci! Sunt convins ca finalul sezonului nu il va mai prinde in Romania. Este cu o clasa peste toti jucatorii campionatului si nu va ramane la o echipa mica, cum este Dinamo in momentul actual. Dinamovistii nu pot emite pretentii la un loc in playoff, dar cu siguranta vor produce cateva surprize datorita sclipirilor acestui jucator magnific.
Giurgiu este o echipa decimata de cand cu incidentul care a dus la moartea jucatorului lor, Chauncey Hardy. Nu pare sa se regaseasca si nu are niciun jucator valoros care ii mai poate scoate din aceasta stare. Probabil va incerca sa evite retrogradarea, dar nu cred ca va reusi.
Chiar daca pozitia lor in clasament, penultimul loc, pare demna de rusine, ciucanii nu sunt chiar atat de slabi pe cat par. Au tinut aproape de absolut orice adversar si nu s-au facut de ras in niciun meci. Nu cred ca aceasta echipa va ramane pe loc retrogradabil, asa cum este acum.
Politehnica CSS Unirea Iasi
Iesenii sunt condamnati sezonul asta. Cu o echipa formata in mare parte din elevi, sunt si cu siguranta vor fi in continuare ciuca batailor. Pot doar sa astepte sezonul viitor si sa faca niste restructurari. Pana atunci, vor indura rusinea din prima liga.
Am incercat sa fac o scurta analiza a fiecarei echipe, sper sa fie de folos… Multa bafta!
bibialex

References: CSM 
 CSM 
 CSM 
 CSM 

CSM 

CSM 
 CSM 

CSM 
 CSM 

CSM